Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

in

Razvojni svet regije Posavje (v nadaljnjem besedilu: Razvojni svet regije), ki ga zastopa predsednik razvojnega sveta regije Posavje, Robert Zagorc

(v nadaljevanju imenovana »stranki dogovora«)

sklepata

**DOGOVOR ZA RAZVOJ POSAVSKE RAZVOJNE REGIJE**

**ČISTOPIS z dne 23. 7. 2025**

**Neuradno prečiščeno besedilo zajema:**

* Dogovor za razvoj Posavske razvojne regije, št. 3030-35/2023-1630-8 z dne 13. 12. 2023,
* Dodatek št 1. k dogovoru za razvoj Posavske razvojne regije, št. 3030-35/2023-1630-74 z dne 10. 4. 2025in
* Dodatek št 2. k dogovoru za razvoj Posavske razvojne regije, št. 3030-35/2023-1630-80 z dne 15. 7. 2025*.*

*Uvodne določbe dogovora za razvoj Posavske razvojne regije z dne 13. 12. 2023, ki se nanaša na projekt Podjetno nad izzive v Posavski regiji:*

Stranki dogovora uvodoma ugotavljata, da:

* je Ministrstvo, po predhodnem mnenju pristojnih ministrstev, dne 13. 4. 2022, izdalo pozitivno mnenje, št. 3030-59/2020/12, k sprejetemu Regionalnemu razvojnemu programu regije Posavje za obdobje 2021-2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo »Povabilo razvojnim svetom regij za pripravo in podpis dogovorov za razvoj regij št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: Povabilo);
* je Regionalna razvojna agencija Posavje, Cesta krških žrtev 2, 8270 Krško, (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je na 10. redni seji dne 4. 10. 2023 sprejel sklep št. III/10 o določitvi regijskih projektov za uvrstitev v osnutek dogovora;
* je Ministrstvo dne 10. 10. 2023 prejelo osnutek dogovora za razvoj Posavske razvojne regije, ki je zaveden pod št. 3030-35/1630-1, po pozivu za dopolnitev pa dne 15. 11. 2023 dopolnjen osnutek dogovora za razvoj Posavske razvojne regije, ki je zaveden pod št. 3030-35/1630/6;
* je resorno ministrstvo izdalo soglasje v okviru specifičnega cilj RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva za kohezijo in regionalni razvoj, št. 024-11/2023-1630-69 z dne 28. 11. 2023);
* je  k projektom, ki so predmet tega dogovora, podal soglasje Razvojni svet regije na 10. redni seji sveta, sklep št. III/10 z dne 4. 10. 2023;
* je vsebina tega dogovora potrjena s strani Sveta regije Posavje na 110. dopisni seji sveta, sklep št. 110/I z dne 5. 12. 2023;

uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije

*Iz uvodnih določb 1. dodatka za razvoj Posavske razvojne regije z dne št. 3030-35/2023-1630-74 z dne 10. 4. 2025:*

Stranki dogovora ob sklenitvi tega dodatka uvodoma ugotavljata, da:

* sta dne 13. 12. 2023 sklenili Dogovor za razvoj Posavske razvojne regije št. 3030-35/2023-1630-8 (v nadaljnjem besedilu: Dogovor);
* je Ministrstvo dne 24. 6. 2024 na spletni strani objavilo Spremembe prve dopolnitve Povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve Povabila št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve Povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024 (v nadaljnjem besedilu skupaj: spremembe prve dopolnitve povabila);
* da je Regionalna razvojna agencija Posavje, Cesta krških žrtev 2, 8270 Krško, na podlagi sprememb prve dopolnitve Povabila pred uvrstitvijo projektov v osnutek dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije je dne 23. 10. 2024 sprejel sklep št. III/12 o določitvi regijskih projektov za uvrstitev v osnutek dogovora za razvoj regije;
* je Ministrstvo dne 30. 10. 2024 prejelo osnutek dopolnitve dogovora za razvoj Posavske razvojne regije in ga evidentiralo pod številko 3030-35/2023-1630-17, po pozivu za formalno dopolnitev pa dne 19. 11. 2024 dopolnjen osnutek Dogovora, ki je evidentiran pod številko 3030-35/2023-1630-25.
* so resorna ministrstva k projektom, ki se uvrščajo v dogovor za razvoj regije, izdala soglasja:
* v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva za kohezijo in regionalni razvoj št. 024-11/2023-1630-168, z dne 18. 3. 2025 za projekt »Izgradnja proizvodnih prostorov za podjet. inkubator«);
* v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalce (KS) (dopis Ministrstva za naravne vire in prostor št. 35500-251/2024-2560-330, z dne 14. 3. 2025);
* v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopisa Ministrstva za okolje, podnebje in energijo št. 545-790/2023-2570-146, z dne 12. 3. 2025, za projekta RCM in RCPS);
* je  k projektom, ki so predmet tega dodatka, podal soglasje Razvojni svet regije na 13. redni seji, sklep št. V/13, z dne 27. 3. 2025;
* je vsebina tega dodatka potrjena s strani Sveta Posavske razvojne regije (v nadaljnjem besedilu: svet regije) na 117. redni seji, sklep št. 117/IV, z dne 27. 3. 2025;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in da uvrščenost projektov v sklenjen dogovor za razvoj regije ne predstavlja nastopa pravnih učinkov do sofinanciranja.

*Iz uvodnih določb 2. dodatka za razvoj Posavske razvojne regije z dne št. 3030-35/2023-1630-80 z dne 15. 7. 2025:*

Stranki dogovora ob sklenitvi tega dodatka uvodoma ugotavljata, da:

* sta dne 13. 12. 2023 sklenili Dogovor za razvoj Posavske razvojne regije št. 3030-35/2023-1630-8 (v nadaljnjem besedilu: Dogovor);
* sta na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024 sklenili Dodatek št. 1 k Dogovoru 3030-35/2023-1630-74 z dne 10. 4. 2025 (za projekte v okviru specifičnih ciljev: RSO1.3.-Podjetniški inkubator, RSO2.5.-PV in RSO3.2-RCM in RCPS);
* se ta dodatek (Dodatek št. 2) sklepa z namenom uvrstitve projektov v dogovor za razvoj regije (na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024), in sicer za projekte v okviru specifičnega cilja RSO2.7.- zelena infrastruktura in RSO3.2.-DKO;
* so resorna ministrstva k projektom, ki se uvrščajo v dogovor za razvoj regije s tem dodatkom, izdala soglasja:
  + v okviru specifičnega cilja RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja (ESRR): ukrepi za zagotavljanje in izboljšanje zelene infrastrukture, dostopa prebivalcev do zelene infrastrukture v urbanih območjih ter ozelenjevanje mest (dopis Ministrstva za naravne vire in prostor št. 35500-251/2024-2560-382 z dne 25. 4. 2025, št. 35500-251/2024-2560-393 z dne 18. 6. 2025 in št. 35500-251/2024-2560-394 z dne 20. 6. 2025);
  + v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS): državno kolesarsko omrežje (dopis Ministrstva za infrastrukturo št. 545-21/2023/159-02119773 z dne 7. 5. 2025);
* je  k projektom iz prejšnje alineje, ki so predmet tega dodatka, podal soglasje Razvojni svet regije na 14. dopisni seji, sklep št. XIV/2-DOP, z dne 4. 7. 2025;
* je vsebina tega dodatka potrjena s strani Sveta regije Posavje (v nadaljnjem besedilu: svet regije) na 120. dopisni seji, sklep št. 120/I, z dne 9. 7. 2025;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in da uvrščenost projektov v sklenjen dogovor za razvoj regije ne predstavlja nastopa pravnih učinkov do sofinanciranja.

Ministrstvo in Razvojni svet regije sklepata dogovor za razvoj regije (v nadaljnjem besedilu: Dogovor) z namenom uresničevanja RRP.

Povzetek RRP s predstavitvijo strateških razvojnih ciljev, prioritete regije v programskem obdobju, in razvojnih specializacij regije je Priloga 1 k temu dogovoru in njegov sestavni del.



V Dogovor se uvrstijo naslednji projekti, navedeni v tabelah št. 1, 2, 3, 4 in 5:

Tabela št. 1: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v dogovor za razvoj Posavske razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost projekta (v EUR brez DDV) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | Podjetno nad izzive v Posavski regiji \* | Regionalna razvojna agencija Posavje, Cesta krških žrtev 2, 8270 Krško | Regijski | 1.538.851,82 | 1.538.851,82 | 1.308.024,05 | 230.827,77 | 0,00 | 0,00 |
| 2 | Izgradnja proizvodnih prostorov za podjetniški inkubator \*\* | Mestna občina Krško | Regijski | 4.743.476,61 | 3.888.095,58 | 3.258.913,67 | 575.102,41 | 909.460,53 | 0,00 |

\*projekt Podjetno nad izzive v Posavski regiji je bil uvrščen v dogovor za razvoj Posavske razvojne regije sklenjen dne 13. 12. 2023

\*\* projekt uvrščen v dogovor za razvoj Posavske razvojne regije z dodatkom št. 1. z dne 10. 4. 2025

Tabela št. 2: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) – Ukrep spodbujanja trajnostnega gospodarjenja z vodnimi viri z urejanjem vodovodnih sistemov nad 10.000 prebivalcev, ki se uvrščajo v dogovor za razvoj Posavske razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | Kohezijski sklad | |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR) | EU+SLO (EUR) | Občina (EUR) | Prispevek EU (EUR) | Slovenska udeležba (EUR) |
| 1 | Optimizacija vodovodnega sistema Brežice (Nadgradnja vodovodnega sistema Brežice)\*\* | Občina Brežice | 7.067.300,77 | 7.067.300,77 | 6.698.548,18 | 5.023.911,14 | 2.043.389,63 | 4.270.324,47 | 753.586,67 |
| 2 | Optimizacija vodovodnega sistema Sevnica (Nadgradnja vodovodnega sistema Sevnica)\*\* | Občina Sevnica | 3.116.839,68 | 3.116.839,68 | 3.001.070,68 | 2.250.803.01 | 866.036,67 | 1.913.182,56 | 337.620,45 |

\*\* projekt uvrščen v dogovor za razvoj Posavske razvojne regije z dodatkom št. 1. z dne 10. 4. 2025

Tabela št. 3: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad), ki se uvrščajo v dogovor za razvoj Posavske razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost upravičenih stroškov projekta (v EUR) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | Regijski center mobilnosti Posavje\*\* | Regionalna razvojna agencija Posavje | regijski | 226.221,01 | 226.221,01 | 192.287,85 | 33.933,16 | / | / |
| 2 | Regionalna celostna prometna strategija Posavje\*\* | Regionalna razvojna agencija Posavje | regijski | 100.000,00 | 100.000,00 | 68.000,00 | 12.000,00 | 20.000,00 | / |

\*\* projekt uvrščen v dogovor za razvoj Posavske razvojne regije z dodatkom št. 1. z dne 10. 4. 2025

Tabela št. 4: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja (ESRR): ukrepi za zagotavljanje in izboljšanje zelene infrastrukture, dostopa prebivalcev do zelene infrastrukture v urbanih območjih ter ozelenjevanje mest, ki se uvrščajo v dogovor za razvoj Posavske razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (EUR brez DDV) | Skupna vrednost projekta (EUR z DDV) | Upravičeni stroški projekta (EUR) | Vrednost sofinanciranja (EU+SLO), (EUR) | Prispevek EU - ESRR (EUR) | Sofinanciranje – Proračun RS (EUR) | Sofinanciranje – proračun občina (EUR) |
| 1 | Zelene parkovne površine Brežic\*\*\* | Občina Brežice | 1.910.631,70 | 2.267.276,28 | 2.138.337,71 | 2.138.337,71 | 1.817.587,05 | 320.750,66 | 128.938,57 |
| 2 | Zelene površine mesta Sevnica\*\*\* | Občina Sevnica | 892.711,64 | 1.089.108,20 | 928.820,20 | 928.820,20 | 789.497,17 | 139.323,03 | 160.288,00 |
| 3 | Zelena ureditev splavarske promenade z mestnim parkom\*\*\* | Občina Radeče | 1.745.335,00 | 2.129.308,71 | 1.649.403,87 | 1.471.312,00 | 1.250.615,20 | 220.696,80 | 657.996,71 |
| 4 | Tematski park: Živa podoba - revitalizacija cister\*\*\* | Občina Kostanjevica na Krki | 609.016,39 | 743.000,00 | 723.000,00 | 723.000,00 | 614.550,00 | 108.450,00 | 20.000,00 |
| 5 | Zelena infrastruktura v Bistrici ob Sotli\*\*\* | Občina Bistrica ob Sotli | 574.260,16 | 700.597,40 | 700.597,40 | 700.597,40 | 595.507,79 | 105.089,61 | / |

\*\*\* projekt uvrščen v dogovor za razvoj Posavske razvojne regije z dodatkom št. 2. z dne 15. 7. 2025

Tabela št. 5: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS): državno kolesarsko omrežje, ki se uvrščajo v dogovor za razvoj Posavske razvojne regije:

|  |  |  |  |  |  |  |  |
| --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (v EUR z DDV) | Sofinanciranje DRR (EU + SLO), (v EUR) | Sofinanciranje EU del (v EUR) | Sofinanciranje – Proračun RS (v EUR) | Sofinanciranje – pripadajoča slovenska udeležba (v EUR) |
| 1 | KP D2 – Sevnica (Kolesarska povezava D2 – Sevnica) \*\*\* | Občina Sevnica | 3.134.310,69 | 2.870.376,79 | 2.439.820,27 | 430.556,52 | 263.933,90 |

\*\*\* projekt uvrščen v dogovor za razvoj Posavske razvojne regije z dodatkom št. 2. z dne 15. 7. 2025

Sestavni del tega Dogovora so tudi predstavitve posameznih projektov v Prilogi 2.

V Dogovor umeščeni projekti so bili izbrani na podlagi pogojev in meril določenih v ZSRR-2, Uredbi in javnem povabilu. Opis meril za izbor in postopka izbora projektov je Priloga 3 k temu Dogovoru in njegov sestavni del.

Vključeni regijski projekti temeljijo na RRP, uresničujejo razvojne prioritete razvojne regije in izkoriščajo njene razvojne potenciale; od lokalnega projekta se regijski razlikuje po celovitem reševanju določene problematike v okviru razvojne regije oziroma širšem razvojnem vplivu na razvojno regijo in izven nje.

Vključeni sektorski projekti uresničujejo program pristojnega ministrstva za doseganje ciljev na svojem delovnem področju in tudi pomembno vplivajo na uresničevanje razvojnih prioritet v regiji.

Za izvedo projektov, umeščenih v dogovore, se sklenejo neposredne pogodbe, če so za to zagotovljena proračunska sredstva. Sredstva za sofinanciranje regijskih projektov v skladu s tem Dogovorom se zagotavljajo z državnim proračunom v skladu z javno finančnimi zmožnostmi in dogovorjenimi prioritetami v finančnih načrtih pristojnih ministrstev.

Projekti, za katere se predvideva sofinanciranje iz sredstev Programa za izvajanje evropske kohezijske politike za obdobje 2021-2027 v Republiki Sloveniji, bodo obravnavani po postopku neposredne potrditve operacij v skladu z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23).

Nosilci projektov iz Tabel št. 1, 2, 3, 4 in 5 iz III. točke morajo na posredniško telo po podpisu Dodatka št. 1 in 2 k Dogovoru najpozneje do 31. 12. 2026 posredovati vlogo za neposredno potrditev operacije (NPO), ki vsebuje zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev dogovorov za razvoj regij z dne 28. 8. 2024 (št. 3030-23/2023-1630-198). Če do vključno 31. 12. 2026 za predmetne projekte ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

Namesto projekta iz Tabel št. 1, 2, 3, 4 in 5 iz III. točke, za katerega do 31. 12. 2026 ne bo podana vloga za NPO, lahko regija (RRA, Razvojni svet regije), ministrstvo, pristojno ministrstvo ali nosilec posameznega projekta predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR).«

Nosilci projektov iz Tabele 5 iz III. točke morajo po podpisu dogovora za razvoj regije najkasneje do 30. 9. 2026 podati popolno vlogo za neposredno potrditev operacije (NPO) na posredniško telo Ministrstvo za infrastrukturo. V kolikor do 30. 9. 2026 za zgoraj navedene projekte v Dogovor za razvoj regije ne bo podana popolna vloga za NPO, lahko regija (RRA, Razvojni svet regije), ministrstvo, pristojno ministrstvo ali nosilec posameznega projekta že predhodno, najkasneje pa do 30. 11. 2026 predlaga nove projekte za uvrstitev v Dogovor.

Za spremljanje izvajanja Dogovora s strani regije je odgovorna RRA, ki poroča Razvojnemu svetu regije in svetu regije najmanj enkrat letno.

S strani Ministrstva izvajanje Dogovora spremlja skrbnik regije.

Stranki dogovora bosta vse morebitne spore, ki bi izvirali iz tega Dogovora, reševali sporazumno. Če sporazumna rešitev ni dosežena, o sporu odloči stvarno pristojno sodišče v Ljubljani.

Morebitne spremembe in dopolnitve Dogovora se sklenejo z dodatkom k Dogovoru.

Ta Dogovor začne veljati z dnem podpisa obeh strank.

Dogovor je sklenjen v dveh (2) izvodih, od katerih prejmeta vsaka stranka en (1) izvod. Izvod razvojnega sveta regije hrani RRA. Ministrstva, pristojna za izvedbo projektov Dogovora, prejmejo elektronski izvod podpisanega Dogovora.

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov v programskem obdobju, opis meril za izbor in postopek izbora projektov (v elektronski obliki),

Priloga 2: Predstavitev projektov (Obrazci 2 iz Povabila –v elektronski obliki):

2-1 - Podjetno nad izzive v Posavski regiji

2-2 - Izgradnja proizvodnih prostorov za podjetniški inkubator

2-3 - Optimizacija (Nadgradnja) vodovodnega sistema Brežice

2-4 - Optimizacija (Nadgradnja) vodovodnega sistema Sevnica

2-5 - Regijski center mobilnosti Posavje

2-6 - Regionalna celostna prometna strategija Posavje

2-7 - Zelene parkovne površine Brežic (Občina Brežice)

2-8 - Zelene površine mesta Sevnica (Občina Sevnica)

2-9 - Zelena ureditev splavarske promenade z mestnim parkom (Občina Radeče)

2-10 - Tematski park: Živa podoba - revitalizacija cister (Občina Kostanjevica na Krki)

2-11 - Zelena infrastruktura v Bistrici ob Sotli (Občina Bistrica ob Sotli)

2-12 - Kolesarska povezava D2 - Sevnica (Občina Sevnica)